Instagram: Otasiga qimmatbaho mashina sovg‘a qilgan Dostonbek Ergashev, Nilufar Usmonovaga Dubaydan sovg‘a keldi, shifokor qabulidagi Rayhon

Jahon va o‘zbek shou-biznesi vakillarining Instagram sahifalariga joylashtirilgan qiziqarli foto va videolarni e’tiboringizga havola etamiz.
Xonanda Shahlo Ahmedova Italiya bo‘ylab sayohat qilgani aks etgan videoni muxlislariga ko‘rsatdi.
Lola ijodiy jamoasi fotoko‘rgazmaga tayyorgarlik ko‘rayotganini ma’lum qildi.

Rayhon yuzlari shishgan holatda turmush o‘rtog‘i Farhod Alimov bilan ikki soat lor-shifokor qabuliga navbatda turgani haqida obunachilariga gapirib berdi.
Xonanda Shahzoda o‘g‘illari Xalid va Salih bilan tushgan suratini sahifasiga joyladi va muxlislariga hayotni qayta boshlab bo‘lmasligini, biroq uni boshqa yo‘lda davom ettirish mumkinligini aytdi.

“Qalpoq” kulgi jamoasi a’zosi Rahmonali Suropov folloverlariga issiqxonasida yetishtirgan limonlarini ko‘rsatdi. Shuningdek, qiziqchi muxlislarini issiqxonasiga taklif qildi.
Aktrisa, teleboshlovchi Zara Shirinova o‘z to‘yida boshlovchilik qilib, raqsga tushdi. Uning to‘yida o‘zbek shou-biznesning ko‘plab taniqli vakillari ishtirok etdi.
“Afandining qizlari” kulgi jamoasi a’zosi Muborak Abdullayeva folbin obrazida tushgan suratini e’lon qildi va muxlislaridan rasmga nom berishini so‘radi.

Shahlo Zoirova Makka shahrida Kabani tavof qilgani aks etgan videoni e’lon qildi.
Bollivud yulduzi Shohrux Xonning rafiqasi, dizayner Gauri Xon aktrisa Rani Mukerji va rejissor Karan Johar bilan tushgan suratini sahifasiga joyladi.

Parizoda ijodiy jamoasi bilan yangi raqs jarayonini sahnalashtirayotgani aks etgan videoni muxlislariga namoyish qildi.
Aktrisa Barchin G‘ofurova hamkasbi Feruza Normatova bilan teleboshlovchi Zara Shirinovaning qiz bazmida tushgan suratini obunachilariga ko‘rsatdi.

Madina Mumtoz farzandlariga mazali yeguliklar tayyorlayotgani aks etgan videoni sahifasiga joyladi.
Turk aktyori Burak O‘zchivit folloverlariga yangi suratini namoyish qildi.

Botir Qodirov Janubiy Koreyaning Seul shahridagi markaziy ko‘chada “Aldamadim” nomli taronasini ijro etdi.
Gulsanam Mamazoitova xalq ardog‘idagi xonandalar — Munojot Yo‘lchiyeva va Zulayho Boyxonova bilan tushgan suratini muxlislariga ko‘rsatdi.

Xonanda Dostonbek Ergashev otasiga Kia Seltos krossoverini sovg‘a qildi.
Aktrisa Setora Farmonova Davron Kabulov bilan tushgan suratini sahifasiga joyladi va unga “Million” kulgi jamoasining yangi konsertiga taklif qilgani uchun minnatdorchilik bildirdi.

Nilufar Usmonova dubaylik do‘sti unga qanday sovg‘a jo‘natganini muxlislariga ko‘rsatdi. Shuningdek, xonanda do‘stiga sovg‘a uchun minnatdorlik bildirdi.
Aktyor Muhammadiso Abdulxairov hamkasbi Ra’no Zokirova va tennis afsonasi Iroda To‘laganova bilan ko‘rishib qolgani haqida muxlislariga gapirib berdi.